Layers Productin - More - Maseru - FANTISI
16-11-17 64 Hits
baby cot e etsa Ngwana asa khathatsuwen haa robetse ebe Bethe e ntse e luloa. E fumane ka mefuta eohle ea teng ena le matrass Maseru Ditiro 16 | Beibele Inthaneteng | Phetolelo ya Lefase le Lefsa
16 Ka gona, Paulo a fihla Derebe le Lisitara.+ Gona moo go be go na le morutiwa yo mongwe yoo leina la gagwe e lego Timotheo,+ morwa wa mosadi yo a dumelago wa Mojuda eupša tatagwe e le Mogerika,
2 yena o be a bolelwa gabotse ke bana babo ba Lisitara le Ikonia.
3 Paulo o ile a bontšha kganyogo ya gore motho yo a sepele le yena, gomme a mo tšea a mmolotša+ ka baka la Bajuda bao ba bego ba le mafelong ao, gobane ka moka ba be ba tseba gore tatagwe e be e le Mogerika.
4 Bjale ge ba dutše ba sepela go phatša metse yeo ba be ba iša ditaelo go bao ba lego moo gore ba di latele, e lego tšeo baapostola le bagolo bao ba lego Jerusalema ba bego ba dirile phetho ka tšona.+
5 Ka gona diphuthego di ile tša tšwela pele di matlafatšwa tumelong+ le go oketšega ka palo letšatši le letšatši.
6 Godimo ga moo, ba ralala le Firigia le naga ya Galatia+ gobane ba be ba ileditšwe ke moya o mokgethwa go bolela lentšu seleteng sa Asia.
7 Go feta moo, ge ba fihla tlase Misia ba leka go ya Bithinia,+ eupša moya wa Jesu* wa se ba dumelele.
8 Ka gona ba feta Misia gomme ba theogela Teroa.+
9 Ke moka bošego Paulo a bona pono+ ye: monna yo mongwe wa Matsedonia o be a eme moo a mo lopa a re: “Tshelela Matsedonia o re thuše.”
10 Bjale gateetee ge a bone pono, re ile ra nyaka go ya Matsedonia+ re fihleletše phetho ya gore Modimo o re bileditše go tsebatša ditaba tše dibotse go bona.
11 Ka gona ra tšea leeto la ka lewatleng go tloga Teroa gomme ra sesa ka tsela e otlologilego re lebile Samotratse, eupša letšatšing le le latelago ra ya Neapoli;
12 go tloga moo ra ya Filipi,+ e lego koloni ya Roma yeo e lego motse o mogolo wa selete sa Matsedonia.+ Ra fetša matšatši a sego kae re le motseng wo.
13 Ke moka ka letšatši la sabatha ra ya ka ntle ga kgoro hleng ga noka, moo re bego re nagana gore go be go na le lefelo la thapelo; ra dula fase ra bolela le basadi bao ba bego ba kgobokane moo.
14 Mosadi yo mongwe yo a bitšwago Lidia, morekiši wa diaparo tša mmala o mophepolo,* wa motseng wa Thiathira+ yo e bilego e le morapedi wa Modimo, o be a theeditše gomme Jehofa a bula pelo ya gagwe+ gore a ele hloko dilo tšeo Paulo a bego a di bolela.
15 Bjale ge yena le ba lapa la gagwe ba kolobeditšwe,+ a re lopa a re: “Ge e ba le mpone ke le yo a botegago go Jehofa, etlang le dule ka ntlong ya ka.”+ A re opeletša gore re tsene.+
16 Ya re ge re dutše re eya lefelong la thapelo, ra gahlanetšwa ke ngwanenyana yo mongwe yoo a nago le moya,+ motemona wa bonoge.+ O be a ruiša beng ba gagwe ka leruo le lentši+ ka go noga ga gagwe.
17 Ngwanenyana yo o ile a tšwela pele a latela rena le Paulo gomme a goeletša+ ka mantšu a: “Banna ba ke bahlanka ba Modimo Yo Godimodimo, bao ba tsebatšago tsela ya phološo go lena.”
18 O ile a dira se ka matšatši a mantši. Mafelelong Paulo a lapišwa ke se,+ a retologa a re go moya woo: “Ke go laela ka leina la Jesu Kriste gore o tšwe go yena.”+ Ke moka wa tšwa ka yona nako yeo.+
19 Bjale ge beng ba gagwe ba bone gore kholofelo ya bona ya go hwetša leruo e fedile,+ ba swara Paulo le Silase ba ba gogela borekišetšong go babuši.+
20 Ge ba ba rotošeditše go bomaseterata ba setšhaba, ba re: “Banna ba ba ferekanya+ motse wa gabo rena kudu. Ke Bajuda,
21 gomme ba phatlalatša metlwae+ yeo re sa dumelelwago ke molao go e amogela goba go e diriša, ka ge re le Baroma.”
22 Ke moka lešaba la ba tsogela matla; bomaseterata ba setšhaba, ka morago ga go ba gagolela diaparo tša bona tša ka ntle, ba ntšha taelo ya gore ba itiwe ka dikgati.+
23 Eitše ge ba ba iteile ka dikgati tše dintši,+ ba ba lahlela kgolegong, ba laela mohlapetši wa kgolego gore a ba hlapetše ka kelohloko.+
24 Ka ge a hweditše taelo e bjalo, o ile a ba lahlela kgolegong ya ka gare+ gomme a tlemelela dinao tša bona setokising.+
25 Eupša mo e ka bago gare ga bošego+ Paulo le Silase ba be ba rapela gomme ba tumiša Modimo ka kopelo;+ ge e le bagolegwa bona ba be ba ba theeditše.
26 Ka tšhoganetšo gwa ba le tšhišinyego e kgolo ya lefase moo metheo ya kgolego e ilego ya šišinyega. Godimo ga moo, mejako ka moka ya bulega ka yona nako yeo gomme ditlemo tša bohle tša tlemologa.+
27 Ge mohlapetši wa kgolego a tsoga borokong gomme a bona gore mejako ya kgolego e be e bulegile, a khwamola tšhoša ya gagwe gomme o be a le kgauswi le go ipolaya,+ a nagana gore bagolegwa ba tšhabile.+
28 Eupša Paulo a goeletša ka lentšu le le hlabošago, a re: “O se ke wa ikgobatša,+ gobane re gona ka moka!”
29 Ka gona a kgopela mabone gomme a tabogela ka gare a thothomela, a wela fase+ ka matolo pele ga Paulo le Silase.
30 Ke moka a ba ntšhetša ka ntle a re: “Bahlomphegi, ke swanetše go dira’ng+ gore ke phološwe?”
31 Ba re: “Dumela go Morena Jesu gomme o tla phološwa,+ wena le ba lapa la gago.”+
32 Ke moka ba botša yena gotee le bohle ba ntlong ya gagwe lentšu la Jehofa.+
33 Ka gona a sepela le bona ka yona nako yeo ya bošego a yo ba hlapiša dintho tša bona. Ke moka yena le ba lapa la gagwe ka moka ba kolobetšwa+ ka ntle le go dikadika.
34 A ba tsenya ka ntlong ya gagwe, a ba lokišetša dijo tafoleng gomme a thaba kudu le bohle ba lapa la gagwe ka ge bjale a be a dumetše Modimo.
35 Eitše ge e eba mosegare, bomaseterata+ ba setšhaba ba roma maphodisa gore a re: “Lokolla batho bao.”
36 Ka gona, mohlapetši wa kgolego a begela Paulo mantšu a maphodisa a re: “Bomaseterata ba setšhaba ba romile batho gore lena ba babedi le lokollwe. Ka gona, bjale etšwang gomme le sepele ka khutšo.”
37 Eupša Paulo a re go bona: “Ba re iteile phatlalatša re sa bonwa molato, le ge re le Baroma,+ ba re lahlela kgolegong; na bjale ba re ntšha ka sephiring? Aowaowaa, a ba tle ba re ntšhe bona ka noši.”
38 Ka gona, maphodisa a begela bomaseterata ba setšhaba mantšu ao. Bona ba tšhoga kudu ge ba ekwa gore banna bao ke Baroma.+
39 Ka baka leo ba tla ba phophotha go bona gomme ka morago ga go ba ntšha ba ba kgopela gore ba tloge moo motseng.
40 Ge ba tšwile kgolegong ba ya legaeng la Lidia; ge ba bona bana babo bona ba ba kgothatša+ gomme ba tloga.
^ Wo ke moya o mokgethwa woo Jesu a o amogetšego go Modimo.
^ Goba, morekiši wa taye e phepolo.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D16%26wtlocale%3DSE%26srcid=share⊂ject=Bala Beibele Inthaneteng